*vzorec pogodbe o podzakupu za mejno točko*

Firma, naslov firme, matična številka, ID št. za DDV, ki jo zastopa zakoniti zastopnik

(v nadaljevanju: uporabnik sistema) in

Firma, naslov firme, matična številka, ID št. za DDV, ki jo zastopa zakoniti zastopnik

(v nadaljevanju: podzakupnik) sklepata naslednjo

POGODBO O PODZAKUPU št.

1. člen

Pogodbeni stranki sklepata to pogodbo z namenom izvajanja trgovanja z zmogljivostmi na sekundarnem trgu, s sklenitvijo pogodbe o podzakupu, pri čemer ostaja pogodba o prenosu, sklenjena med uporabnikom sistema in operaterjem prenosnega sistema, v celoti v veljavi. Vsa razmerja iz te pogodbe o podzakupu pa se presojajo skladno s Pogodbo o prenosu in določili od 605. – 609. člena Obligacijskega zakonika.

1. člen

Pogodbeni stranki uvodoma ugotavljata:

* da je uporabnik sistema z operaterjem prenosnega sistema zemeljskega plina, to je družbo PLINOVODI d.o.o. (v nadaljevanju: operater prenosnega sistema) dne sklenil Pogodbo o prenosu št. (v nadaljevanju: Pogodba o prenosu) za namen uveljavljanja dostopa do prenosnega sistema z zemeljskim plinom, ki je v lasti in upravljanju operaterja prenosnega sistema;
* da uporabnik sistema zakupljene prenosne zmogljivosti skladno s prejšnjo alinejo ne izkorišča v celoti, zato jo v obsegu, določenim z naslednjim členom, daje podzakupniku v podzakup;
* da se ta pogodba sklepa skladno z določili Uredbe (ES) št. 715/2009 Evropskega parlamenta in sveta, z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005, Pravil o postopku za dodeljevanje zmogljivosti prenosnega sistema za vstopne in izstopne točke znotraj Republike Slovenije, upravljanja prezasedenosti prenosnega sistema in trgovanja z zmogljivostmi na sekundarnem trgu, energetskega zakona (EZ-1) in ostalih veljavnih predpisov na območju Republike Slovenije.

1. člen

Uporabnik sistema se s to pogodbo zavezuje podzakupniku dati v podzakup del prenosne zmogljivosti, ki je bila uporabniku sistema dodeljena s Pogodbo o prenosu, in sicer z naslednjimi lastnostmi:

* višina prenosne zmogljivosti (v kWh/dan): ;
* relevantna točka: ;

vse pa za obdobje podzakupa od do .

Podzakupnik pa se zavezuje, da mu bo za to plačal znesek, kot je določen s to pogodbo.

Uporabnik sistema podzakupniku jamči, da ima na podlagi Pogodbe o prenosu dodeljeno prenosno zmogljivost najmanj v obsegu in trajanju, kot jo daje v podzakup in je določena s prejšnjim odstavkom.

1. člen

Pogodbeni stranki tudi ugotavljata, da kljub sklenitvi te pogodbe, ostaja Pogodba o prenosu med uporabnikom sistema in operaterjem prenosnega sistema v celoti v veljavi. Pogodbeni stranki tudi ugotavljata, da se za potrebe obračuna zneskov za uporabo prenosnega sistema skladno s Pogodbo o prenosu, v razmerju do operaterja prenosnega sistema šteje, da je uporabnik sistema upravičenec do celotne prenosne zmogljivosti z zemeljskim plinom skladno s Pogodbo o prenosu.

Nadalje se šteje tudi, da bo vse obveznosti do operaterja prenosnega sistema, ki jih ta obračunava po prenesenih kWh zemeljskega plina, v celoti plačal uporabnik sistema, tudi za tiste količine, ki jih bo prenesel podzakupnik skladno s to pogodbo. Pri tem pa lahko za poplačilo teh terjatev, operater prenosnega sistema zahteva neposredno od podzakupnika, da zneske, ki jih ta iz naslova te pogodbe dolguje uporabniku sistema, plača podzakupnik neposredno operaterju prenosnega sistema, do višine obveznosti podzakupnika, nastale s to pogodbo.

Pogodbeni stranki izrecno izjavljata, da jima je znano, da lahko operater prenosnega sistema, skladno s sklenjeno Pogodbo o prenosu ter na podlagi veljavnih predpisov v Republiki Sloveniji, ustavi prenos do prenosnega sistema v primeru neplačila vseh obveznosti iz Pogodbe o prenosu.

Če je zaradi razloga, navedenega v predhodnem odstavku, podzakupnikova pravica skladno s to pogodbo popolnoma izključena ali omejena, lahko ta morebitne zahtevke iz tega naslova uveljavlja do uporabnika sistema. Podzakupnik pa izrecno izjavlja, da v primeru iz prejšnjega stavka do operaterja prenosnega sistema nima nobenega zahtevka iz naslova škode ali povrnitve stroškov.

1. člen

*/neobvezujoč predlog določila o plačilih:*

*»Za namen podzakupa prenosnih zmogljivosti na način, v obsegu in trajanju, določenem s to pogodbo, se podzakupnik zavezuje uporabniku sistema plačati EUR na mesec.*

*Uporabnik sistema bo podzakupniku izstavil račun za podzakup najkasneje do*  *dne v mesecu za prejšnji mesec, podzakupnik pa se zavezuje račun v celoti plačati najkasneje v dneh.*

*Podzakupnik se izrecno zavezuje, da bo v roku treh dni po izstavitvi računa s strani uporabnika sistema, temu plačal vse morebitne dodatne stroške, ki bi jih uporabnik sistema utrpel, v kolikor bi podzakupnik uporabljal predmet tega podzakupa v nasprotju s to pogodbo o podzakupu.«/*

1. člen

Podzakupnik izrecno izjavlja in potrjuje, da bo njegov nosilec bilančne skupine po tej pogodbi družba , naslov , matična številka , ID

št. za DDV , ki je na podlagi soglasja prevzela obveznost, da bo za podzakupnika izvajala napovedovanje količin prenosa zemeljskega plina v skladu z veljavnimi predpisi v Republiki Sloveniji.

Podzakupnik tudi izrecno izjavlja, da je seznanjen s predmetno veljavno zakonodajo v Republiki Sloveniji, ki ureja vprašanja prenosa in dobave zemeljskega plina in bo skladno z njo tudi izvajal vse obveznosti iz te pogodbe.

1. člen

Uporabnik sistema se izrecno zavezuje v roku 15 dni po sklenitvi te pogodbe oz. ne kasneje kot 3 delovne dni pred začetkom izvajanja te pogodbe obvestiti operaterja prenosnega sistema o sklenitvi pravnega posla tako, da mu posreduje fotokopijo te pogodbe o podzakupu, pri čemer lahko v pogodbi prekrije podatek o ceni oz. druge zanj poslovno občutljive podatke.

1. člen

Ta pogodba je sklenjena z dnem podpisa obeh pogodbenih strank in se začne uporabljati pod pogojem, da je operater prenosnega sistema prejel obvestilo skladno s prejšnjim členom.

Pogodba je sestavljena v 2 (dveh) izvodih, od katerih vsaka pogodbena stranka prejme po 1 (en) izvod.

Datum:

Uporabnik sistema: Podzakupnik: